### Beslutning

Taget til efterretning.

### Sagsfremstilling

## Resume og sagens baggrund

Kirke [adresse] er udtaget til tilsyn ved Styrelsen for Undervisning og Kvalitet. Skolen er udtaget til tilsyn på baggrund af et fald i trivselsmålingerne, samt en vurdering af at de igangværende indsatser ikke er tilstrækkelige for at hæve det faglige resultat. Styrelsen gør opmærksom på, Kalundborg Kommune kan pålægges at udarbejde en handlingsplan, hvis skolen fortsat falder ud ved næste screening.

**Indstillinger**Direktøren indstiller, at orienteringen tages til efterretning.

## Behandling

Børn- og Familieudvalget, Økonomiudvalget, Kommunalbestyrelsen.

## Sagsfremstilling

Styrelsen for Undervisning og Kvalitet har den 25. maj 2022 udtaget Kirke [adresse] til tilsyn. Kr. [adresse] har tidligere været i tilsyn ved styrelsen i perioden maj 2019 til oktober 2021. Skolen er genudtaget til tilsyn på baggrund af styrelsens screening, og den efterfølgende tilsendte redegørelse.

På Børn- og Familieudvalgsmøde den 6. april 2022 fremgik det af punkt 9 ”Orientering om skoler i tilsyn fra Styrelsen for Uddannelse og Kvalitet”, at ”*På nuværende tidspunkt er Gørlev Skole og Hvidebækskolen fortsat i tilsyn. Der er udarbejdet handleplaner for henholdsvis Gørlev Skole og Benny Schou. Derudover har Styrelsen for Undervisning og Kvalitet tilkendegivet en bekymring for Årby Skole og Kr. [adresse]. Der kan derfor være en mulighed for, at én af disse folkeskoler kommer under tilsyn*”. Tilsvarende blev det nævnt i forbindelse med introduktion til folkeskoleområdet på Alberte Krogh den 25. marts 2022 for Kommunalbestyrelsen, at der var forventning om, at eksempelvis Kr. [adresse] kunne blive genudtaget til tilsyn.

Styrelsen oplyser, at Kr. [adresse] falder ud i deres screening på trivselsindikatorerne målt i skoleåret 2020/2021. Derudover bemærker styrelsen, at skolen er i risiko for også at falde ud i forhold til skolens prøveresultater. Det fremgår af Styrelsens brev fra den 25. maj 2022, at ”*styrelsen vurderer på baggrund af udviklingen i data og kommunens indsendte redegørelse, at de beskrevne indsatser ikke er tilstrækkelige til at løfte skolens faglige resultater. Derfor udtages [adresse] til tilsyn*”.

Det bemærkes, at der foreløbigt er udarbejdet en redegørelse, som blev sendt til styrelsen i marts 2022. Kalundborg Kommune kan potentielt senere blive pålagt udarbejdelsen af en handleplan, som skal behandles i Kommunalbestyrelsen, hvis skolen fortsat falder ud i styrelsens screening.

Ledelsen på Kr. [adresse] vil i samarbejde med Fagcenter Børn, Læring og Uddannelse indgå i dialog med styrelsen i forhold til det videre forløb. Såfremt der enten skal udarbejdes revideret redegørelse eller en pålagt handleplan, så fremlægges dette til politisk behandling.

Økonomiske konsekvenser

Ingen.

### Sagens forløb

08-06-2022 Børn- og Familieudvalget

Børn- og Familieudvalget indstiller, at orienteringen godkendes og redegørelser fremover tilgår som orienteringspunkter.

15-06-2022 Økonomiudvalget
Anbefales.